### Beslutning

Godkendt.

### Sagsfremstilling

## Resume og sagens baggrund

Lejerbo Kalundborg Kommune søger om godkendelse af skema B vedrørende helhedsplan i afd. 375-0. Der søges om godkendelse af en samlet anskaffelsessum på 7,323 mio. kr., heraf støttet anskaffelsessum på 6,897 mio. kr. og ustøttet på 0,426 mio. kr. Renoveringen sker med støtte fra Landsbyggefonden.

Som følge af licitationen er den samlede anskaffelsessum forhøjet med 2,360 mio. kr. Heraf en forhøjelse vedrørende de støttede arbejder på 2,515 mio. kr. og en nedsættelse af de ustøttet arbejder på 0,155 mio. kr.

Kommunalbestyrelsen godkendte den 18. december 2019 skema A, med en samlet anskaffelsessum på 4,962 mio. kr., helhedsplan, kapitaltilførsel på 0,2 mio. kr., garanti for støttet og ustøttet lån samt nedrivning af 5 almene boliger.

Lovhjemmel: Almenboligloven, støttebekendtgørelsen, Landsbyggefondens regulativ om støtte til renovering m.v.

## Indstillinger

Direktøren indstiller, at

1. skema B godkendes med en støttet anskaffelsessum på 6,897 mio. kr. og ustøttet med 0,426 mio. kr.
2. godkendelse af skema B gives på betingelse af, at projektet ikke påbegyndes før der er meddelt byggetilladelse.

## Behandling

Økonomiudvalget, Kommunalbestyrelsen

## Sagsfremstilling

Helhedsplanen omhandler Lejerbo afd. 375-0 og 772-0. Efter ønske fra Landsbyggefonden er disse to afdelinger sammenlagte og går under afd. 375-0.

Lejerbo afdeling 375-0 består før nedrivning af 20 boliger fordelt på 5 blokke. Den 18. december 2019 blev skema A godkendt, herunder nedrivning af 5 almene boliger i blok 4, grundet udlejningsvanskeligheder. Samtlige boliger i blok 4 står i dag tomme og ingen af boligerne har været udlejet siden 2016.

De 15 blivende boliger vil efter helhedsplanen alle være i 1 plan.

Der foretages følgende arbejder:

* Nedrivning af 5 boliger (blok 4) med efterfølgende reetablering af arealet med flisebelægning, overdækket tørreplads, pergola, cykelskur m.v.
* Ny varmeinstallation i alle resterende 15 boliger, varmepumpe luft/vand for rumopvarmning og varmt vand, ny installation radiatoranlæg i alle boliger.
* Efterisolering af tag i resterende boliger (772-0) og isolering taglemme (375-0).
* Udskiftning af termoruder mod nord (375-0).
* Reparation af sokkel og diverse murerarbejde (772-0).

*Årsag til prisændring fra skema A til B*Lejerbo oplyser, at det generelle prisindeks er steget fra indsendelse af skema A til forventet fremsendelse af skema George Kjær

*Anskaffelsessum*Anskaffelsessummen ved skema A er det skønnede budget for projektet. Skema B er efter licitation og før påbegyndelse, således:

|  |  |  |  |
| --- | --- | --- | --- |
|  | Skema A  Hele kr. | Skema B  Hele kr. | Forskel  Hele kr. |
| Støttede arbejder |  |  |  |
| Håndværkerudgifter i alt | 3.505.320 | 5.517.742 | 2.012.422 |
| Omkostninger | 822.530 | 1.310.463 | 487.933 |
| Gebyrer | 53.800 | 68.972 | 15.172 |
| Anskaffelsessum støttede arbejder i alt | 4.381.650 | 6.897.177 | 2.515.527 |
| Ustøttede arbejder | 580.743 | 425.565 | -155.178 |
| Anskaffelsessum i alt | 4.962.393 | 7.322.742 | 2.360.349 |

Landsbyggefonden har nu forhåndsgodkendt fordelingen mellem de støttede og ustøttede arbejder. Landsbyggefondens endelige godkendelse af skema B sker under forbehold for kommunens godkendelse.

*Kapitaltilførsel*Kommunalbestyrelsen godkendte en tillægsbevilling på 0,2 mio. kr. til kapitaltilførslen på sit møde den 18. december 2019. Beløbet forventes at blive udbetalt til Lejerbo i første halvår 2023.

*Garanti*Kommunen har allerede givet sit tilsagn om garanti for såvel de støttede som de ustøttede lån ved godkendelsen af skema A, herunder at det ikke er muligt at anslå et garantibeløb før efter renoveringens færdiggørelse, hvor realkredit værdiansætter ejendommens markedsværdi. Der vil være re-garanti fra Landsbyggefonden på det støttede lån. På det ustøttet lån er det alene kommunen, som giver garantien.

*Huslejen*Huslejeberegningen fremsendt ved skema A blev beregnet til en forventet huslejenedsættelse på 17,79 kr./m2, medførende en husleje på 805,19 kr./m2.

Beregningen ved skema B viser en forventet huslejenedsættelse på 40,00 kr./m2, medførende en husleje på 797,78 kr./m2.

*Byggetilladelse*Projektet må ikke påbegyndes før der er udstedt byggetilladelse.

## Økonomiske konsekvenser

[adresse] på 0,2 mio. kr. forventes udbetalt i første halvår 2023. Kommunegarantien kan ikke opgøres før efter renoveringens afslutning. Garantien får kun økonomiske konsekvenser for kommunen, såfremt boligselskabet ikke er i stand til at betale lånet. Garantien påvirker ikke den kommunale låneramme.

### Sagens forløb

14-09-2022 Økonomiudvalget
Anbefales.